शिक्षाविद् भन्छन्- शिक्षा विधेयक पुनर्लेखन गर्नुपर्छ 
शिक्षाविद्हरूले विद्यालय शिक्षा विधेयक पुनर्लेखन गर्नुपर्नेमा सुझाव दिएका छन् । प्रतिनिसभाअन्तर्गतको शिक्षा, स्वास्थ्य तथा सूचना प्रविधि समिति बैठकमा बुधबार विद्यालय शिक्षा विधेयकका बारेमा धारणा राख्दै शिक्षाविद्हररूले संशोधनमात्रै नभई विधेयकको पुनर्लेखन आवश्यक रहेको बताएका हुन् ।
काठमाडौँ — शिक्षाविद्हरूले विद्यालय शिक्षा विधेयक पुनर्लेखन गर्नुपर्नेमा सुझाव दिएका छन् । प्रतिनिसभाअन्तर्गतको शिक्षा, स्वास्थ्य तथा सूचना प्रविधि समिति बैठकमा बुधबार विद्यालय शिक्षा विधेयकका बारेमा धारणा राख्दै शिक्षाविद्हररूले संशोधनमात्रै नभई विधेयकको पुनर्लेखन आवश्यक रहेको बताएका हुन् ।विद्यालय शिक्षा विधेयकमा शिक्षाको गुणस्तर, शिक्षण सिकाई प्रक्रिया, प्रक्रियामुखी वा परिणाममुखी शिक्षा बनाउने, लगानी, जिम्मेवारी लगायतका धेरै विषय स्पष्ट नभएकाले धेरै विषय पुनर्लेखन गर्न आवश्यक रहेको शिक्षाविद्हरूको सुझाव थियो । शिक्षाविद् प्रा. विद्यानाथ कोइरालाले समितिले शिक्षा विधेयकलाई संशोधनमात्रै गर्ने भए सुझाव दिनु बेकार हुने भन्दै पुनर्लेखन गर्न सुझाव दिए । उनले शिक्षा विधेयकलाई ऐन बनाउने कि मापदण्डमात्र बनाउने ? भन्ने विषयमा स्पष्ट हुनुपर्ने बताए । विधेयकमा विद्यार्थीलाई पढाउनको लागि साँच्चै शिक्षक कस्तो हुने भन्ने विषयमा समेत स्पष्ट रुपमा लेखिनुपर्ने उनको भनाइ थियो । उनले शिक्षकलाई शिक्षण सिकाई प्रक्रियामा तयार गर्ने डिजाइनका विषयमा समेत विधेयकमा राख्नुपर्नेमा जोड दिए । उनले शिक्षकलाई सहयोग गर्ने धेरै कुराहरू विधेयकमा रहेको भन्दै सुविधा दिने विषयमा सोच्नुपर्ने बताए । उनले विधेयकमा गुठीको विषय रहेको भन्दै गुठीमात्रै उत्तम विकल्प नभएको बताए । उनले गुठीका विद्यालयहरूले शिक्षकलाई न्याय गरे पनि समाजलाई न्याय गर्न नसकेको बताए । समिति बैठकमा प्रा. विनय कुसियतले पनि संघीय शिक्षा विधेयकलाई संशोधन नभएर पुनर्लेखन गर्न आवश्यक रहेको बताए । उनले समितिले सांसदहरू तथा अन्य सरोकारवालाहरूको संशोधनलाई लिनुभन्दा पनि पुनर्लेखनमा लाग्न आवश्यक रहेको सुझाव दिए । नेपालको शिक्षा प्रणालीलाई प्रक्रियामुखी कसरी बनाउने भन्ने चिन्तन विधेयकले राख्नु पर्नेमा उनको जोड थियो । उनले शिक्षामा लगानी वृद्धि गर्न आवश्यक रहेको बताए । उनले स्थानीय सरकारले शिक्षामा काम गर्न नसके पनि संविधानअनुसार अझ बढी अधिकार दिएर जानुपर्ने बताए । त्यस्तै शिक्षाविद् ब्रजेश पन्तले विद्यालय सुशासन र कार्यसम्पादनको नेतृत्व र सुदृढीकरण गर्न आवश्यक रहेको बताए । उनले विद्यालयको शासकीय स्वरुपअन्तर्गत विद्यालयलाई एक स्वायत्त एकाईका रुपमा मात्रै प्रभावकारी बनाउनु पर्नेमा जोड दिए । उनले पछिल्लो समय निजी विद्यालयहरूमा परीक्षाको प्रतिफल आएकाले विद्यार्थीहरूलाई निजी विद्यालयमा पढाउादा राम्रो हुने गलत भाष्य पैदा भइरहेको बताए ।